stanford-oval/wikipedia huggingface dataset:
Kotkanneva

Kotkanneva on luonnonsuojelualue entisen Kälviän kunnan alueella Kokkolassa. Se sijaitsee Kälviän Yhteishirsimetsä -nimisen yhteisalueen kaakkoisosassa Halsuan ja Toholammin kuntien välissä. Alueen pinta-ala on noin 3 305 hehtaaria. Kotkannevan suoalue on erämainen, ja sijaitsee laajojen asumattomien alueiden keskellä. Ainoastaan metsätieverkostot pirstovat aluetta. Alue kuuluu Natura 2000 -luonnonsuojeluohjelmaan.
Kotkannevan suuret avosuot ovat aapasoita, joilla esiintyvät kaikki Keski-Pohjanmaan neva- ja rämetyypit kaikkein rehevimpiä lukuun ottamatta. Särkisenjärven kaakkoispuolella on pieni kehittyvä keidassuo. Kivennäismaiden metsät ovat enimmäkseen männiköitä.
Alue on arvokas suokasviyhdyskuntiensa sekä uhanalaisen tai harvalukuisen nisäkäs- ja lintulajistonsa ansiosta. Linnusto on laji- ja yksilömäärältään runsas.  Uhanalaisista petolintulajeista on tavattu ainakin nuoli- ja tuulihaukka. Muita pesiviä petolintuja ovat sinisuohaukka, varpushaukka ja suopöllö. Pesimälajistoon kuuluu runsaasti kahlaajalintuja, muun muassa jänkäkurppa ja jänkäsirriäinen, muita vesilintuja ovat muun muassa metsähanhi ja joutsen. Alueen nisäkkäitä ovat esimerkiksi karhu, metsäpeura ja saukko.
Magnus Svensson (jääkiekkoilija)

| Mitalit | Mitalit | Mitalit |  |
| --- | --- | --- | --- |
|  Magnus Svensson vuonna 2011. |  Magnus Svensson vuonna 2011. |  Magnus Svensson vuonna 2011. |  |
Maa:   Ruotsi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Lillehammer 1994 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Wien 1987 |  |  |
|  Hopeaa | Sveitsi 1990 |  |  |
|  Hopeaa | Suomi 1997 |  |  |
|  Pronssia | Italia 1994 |  |  |
Magnus Svensson (s. 1. maaliskuuta 1963 Tranås) on ruotsalainen, puolustajana pelannut jääkiekkoilija ja jääkiekkovalmentaja. Hän edusti Ruotsin maajoukkuetta Lillehammerin olympialaisissa 1994 ja neljissä MM-kilpailuissa. Lillehammerin olympialaisissa hän voitti kultaa sekä teki neljä maalia ja antoi yhden maalisyötön. MM-kilpailuissa hän voitti yhden kultamitalin, kaksi hopeaa ja yhden pronssin. Maailmanmestaruuden hän voitti Wienissä 1987 mutta oli tuolloin vielä pienessä roolissa. Italian MM-kilpailuissa 1994 Svensson oli turnauksen paras maalintekijä kahdeksalla maalilla, minkä lisäksi hän sai yhden syöttöpisteen. Hänet valittiin turnauksen tähdistökentälliseen ja parhaaksi puolustajaksi.
"Sigge" Svensson edusti kotimaassaan Tranås AIF:ää vuoteen 1982, jolloin hän siirtyi Leksands IF:ään. Hän aloitti Leksandin pääsarjajoukkueessa kaudella 1983–1984 ja pelasi siellä kauteen 2001–2002 saakka käyden välillä muutaman kerran pelaamassa ulkomailla. Sveitsissä hän edusti HC Luganoa kaudella 1990–1991, HC Davosia kaudella 1994–1995 ja SC Rapperswil-Jonaa kaudella 1999–2000. NHL-seura Calgary Flames varasi Svenssonin vuoden 1987 varaustilaisuuden 12. kierroksella 250. varausvuorolla, mutta Svensson edusti NHL:ssä Florida Panthersia kausina 1994–1996 ja pelasi yhteensä 46 runkosarjaottelua, joissa hän teki neljä maalia ja antoi 14 maalisyöttöä.
Svensson on toiminut apuvalmentajana sveitsiläisseura SC Rapperswil-Jonassa kaudella 2004–2005 sekä päävalmentajana Leksands IF:n naisten joukkueessa kaudella 2011–2012 ja miesten alemmilla sarjatasoilla Fagersta AIK:ssa, Borlänge HF:ssä ja Björbo IF:ssä.
Leksands IF on jäädyttänyt Svenssonin pelinumeron 8.
Magnus Svenssonin poika Patrik Svensson on pelannut kymmenen ottelua Sveitsin pääsarjassa ja useampia kausia Ruotsin alemmissa sarjoissa.
Maljasalmen kaivos

Maljasalmen kaivos oli Outokummussa sijainnut Suomen Mineraali Oy:n asbestikaivos joka oli toiminnassa 1943–1953. Kaivoksesta louhittiin antofyliittiasbestia. Kaivos sijaitsi Mineraalintien varrella noin 10 kilometriä kaakkoon suuremmasta Paakkilan asbestikaivoksesta.
Kaivoksesta louhittiin sen toiminta-aikana noin 50 000 tonnia malmia, rikastushiekkaa syntyi 10 000 tonnia ja sivukiveä 20 000 tonnia. Kaivosalueella on kaksi kapean kannaksen erottamaa nykyisin veden täyttämää louhosta, 300 neliömetrin jätekivikasa ja 200 × 50 metrin laajuinen jätehiekka-alue. Kaivoksen jätemateriaalia ajettiin myös kaivokselle johtavaan Mineraalintiehen. Jätekivi- ja jätehiekka-alueet on peitetty ja maisemoitu 2000-luvun alkupuolella.
Know No Better EP

| Know No Better EP Major Lazer |
| --- | --- | --- |

EP-levyn tiedot
 Julkaistu: 1. heinäkuuta 2017
 Formaatti: LP, digitaalinen, CD
 Tuottaja(t): Major Lazer, Gilberto Magana, King Henry
 Tyylilaji: EDM, hip hop
 Kesto: 19.37
 Levy-yhtiö: Mad Decent
Listasijoitukset
  Ruotsi 8.  Yhdysvallat 91.
Major Lazerin muut julkaisut
| Peace Is the Mission 2015 | Know No Better EP 2017 |   |
Singlet albumilta Know No Better EP
 ”Know No Better” Julkaistu: 1. heinäkuuta 2017  ”Sua Cara” Julkaistu: 30. heinäkuuta 2017
Know No Better EP on elektronista musiikkia tuottavan yhtyeen, Major Lazerin neljäs EP, jonka julkaisi Mad Decent 1. heinäkuuta 2017. Albumissa esiintyy lukuisia tunnettuja artisteja, kuten Travis Scott tai Migos-yhtyeen Quavo.
Kappaleille Sua Cara ja Know No Better on julkaistu musiikkivideot.
Kappaleet

Know No Better – 3.45 (feat. Travis Scott, Camila Cabello ja Quavo)
Buscando Huellas – 2.53 (feat. J Balvin ja Sean Paul)
Particula – 3.24 (feat. DJ Maphorisa, Nasty C, Ice Prince, Patoranking ja Jidenna)
Jump – 3.03 (feat. Busy Signal)
Sua Cara – 2.47 (feat. Anitta ja Pablo Vittar)
Front of the Line – 3.45 (feat. Machel Montano ja Konshens)
Arvostelut

Pitchfork: 8.4/10
Aiheesta muualla

Know No Better EP Discogsissa (englanniksi)
Maljasienet

Punamaljakas (Sarcoscypha austriaca)
Maljasienet eli maljakkaat on hyvin suuri, tuhansia lajeja sisältävä, kotelosienten muotoryhmä. Maljasieniä pidettiin aiemmin luokkana (Discomycetes), mutta nykykäsityksen mukaan maljasieniä on useissa eri kehityslinjoissa. Maljasieniä yhdistää ulkoisesti itiöemän muoto: se voi olla maljamainen, kuppimainen tai sellaisesta johdettava. Esimerkiksi jäkälien sieniosakkaissa on useita maljasieniä. Muuntuneita maljasieniä ovat esimerkiksi korvasienet (Gyromitra) ja mörskyt (Helvella).
Maljasienten malja voi olla laakea tai syvä, jalallinen tai jalaton. Itiöemien koko vaihtelee noin millimetrin kokoisesta yli kymmenen senttimetriä leveään. Itiölava sijaitsee itiöemän yläpinnalla, ja sen väritys voi olla tietylle lajille tai suvulle tyypillinen. Ulko- eli alapinta on itiöimätön, ja siihen voi liittyä hyödyllisiä tuntomerkkejä. Usein lajimääritykseen tarvitaan kuitenkin mikroskooppia.
Malka (joki)

| Malka |
| --- | --- |

Alkulähde:  Kaukasusvuoristo, Elbrus
Laskupaikka:  Terek
Maat:  Venäjä (Kabardi-Balkaria)
Pituus:  210 km
Valuma-alue:  10 000 km²
Malka (ven. Малка, myös Balyksu) on Terekin sivujoki Kabardi-Balkariassa Kaukasiassa Venäjällä. Malka on 210 kilometriä pitkä ja sen vesistöalueen pinta-ala on noin 10 000 km². Malka saa alkunsa Elbrusvuoren pohjoisosan jäätiköiltä. Malkan suurin sivujoki on Baksan. Prohladnyin kaupunki sijaitsee Malkan varrella.
Kondiittori

| Kondiittori |
| --- | --- |

Tyyppi:  Ammatti
Toimiala:  Elintarvikeala
Koulutus:  Ammattiopisto
Työpaikka:  Leipomo, Kahvila, Ravintola
Lähinimikkeitä:  Sokerileipuri
Kondiittori on elintarvikealan ammattilainen, joka valmistaa erilaisia makeita leivonnaisia, täytekakkuja, kääretorttuja, leivoksia ja pikkuleipiä. Kondiittorin tehtäviin voi kuulua myös myyntityötä. Kondiittorit työskentelevät yleensä konditoriassa tai leipomossa. Kondiittorista saatetaan joskus käyttää myös nimitystä sokerileipuri . Kondiittori oli myös Venäjän keisarillisen hovin rankijärjestelmän 12. luokan hovivirkamiehen virkanimike.
Kondiittoriksi voi opiskella joko suorittamalla näyttötutkintona kondiittorin ammattitutkinnon tai suorittamalla elintarvikealan perustutkinnon leipomoalan koulutusohjelmassa. Leipomoalan koulutusohjelman tutkintonimike on leipuri-kondiittori. Ammatillinen perustutkinto on laajuudeltaan 120 opintoviikkoa ja kestää 3 vuotta.
Työpaikat

Kondiittorina voi työskennellä leipomoissa, konditorioissa, kahviloissa, ravintoloissa, pitopalveluyrityksissä sekä myymälöiden paistopisteissä ja leipäosastoilla.
Aiheesta muualla

Wikimedia Commonsissa on kuvia tai muita tiedostoja aiheesta .
Elintarvikealan perustutkinto, leipuri-kondiittori (Opintoluotsi)[vanhentunut linkki]
Kondiittorin ammatinkuvaus (Ammattinetti)
MIVEC

Mitsubishi Galant Fortis (2007) moottori MIVEC-järjestelmällä
MIVEC on lyhenne sanoista Mitsubishi Innovative Valve timing Electronic Control system. Se tarkoittaa Mitsubishin innovatiivista ja elektronista venttiilien ajoitusjärjestelmää. Järjestelmä säätelee auton moottorissa imu- ja pakoakselin venttiilien ajoitusta.
Historia

Järjestelmä otettiin käyttöön vuonna 1992 Mitsubishin silloisessa 4G92 moottorissa, 1597 cc vapaasti hengittävässä DOHC 16-valve 4-sylinterisessä rivimoottorissa. Tuolloin se sai nimekseen MIVEC. Ensimmäiset autot jotka käyttivät MIVEC-järjestelmää olivat Mitsubishi Mirage viistoperä ja Mitsubishi Lancer sedan. Verrattuna perinteiseen 4G92 moottoriin jossa on 145 hv (107 kW; 143 hv) 7000 rpm, MIVEC varustettu moottori voi saavuttaa 175 hevosvoimaa (129 kW; 173 hv) 7500 rpm. Samanlaisia ​​parannuksia ei kuitenkaan havaittu kaikissa malleissa, esimerkiksi kun teknologiaa sovellettiin 1994 Mitsubishi FTO:een.
Vaikka alun perin MIVEC-järjestelmä on suunniteltu parantamaan suorituskykyä, järjestelmää on sittemmin kehitetty parantamaan moottorin taloudellisuutta ja vähentämään päästöjä. Se onkin otettu käyttöönmilloin? kaikissa Mitsubishin valmistamissa ajoneuvoissa ja uusimmatmilloin? MIVEC-järjestelmän kehitykset ovat tuoneet jatkuvasti muuttuvaan venttiilien ajoituksen, sekä järjestelmän käytön osana dieselmoottoria.[lähde? ]
Marvin Marsilainen

Marvin Marsilainen
Marvin Marsilainen (engl. Marvin the Martian) on piirretty marsilaishahmo Warner Bros.:in Looney Tunesissa ja Merrie Melodiesissa. Marvin tapaa Väiski Vemmelsäären, Repe Sorsan, Putte Possun ja Tasmanian tuholaisen avaruusseikkailuissa. Hänellä on avaruuslemmikkikoira K-9. Marvin yrittää usein tuhota Maan dynamiitin näköisellä Uranium PU-36:lla.
Marvinin hahmon ovat luoneet Friz Freleng ja Chuck Jones. Äänenä ovat toimineet poisnukkunut Mel Blanc, Joe Alaskey, Rob Paulsen, Maurice LaMarche, Bob Bergen, Eric Goldberg, Neil Ross, Samuel Vincent ja nykyään Eric Bauza. Suomessa Marvinin äänenä ovat olleet Matti Ranin, Jarkko Tamminen ja Joonathan Kettunen.
Marvin Stalder

| Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Maa:   Yhdysvallat> .Miesten soutu |
| --- | --- | --- | --- |
|  Kultaa | Amsterdam 1928 | kahdeksikko |  |
Marvin Federick Stalder (9. joulukuuta 1905 Riverside, Kalifornia – 2. syyskuuta 1982 Kerrville, Texas) oli yhdysvaltalainen soutaja. Hän kilpaili vuoden 1928 kesäolympialaisissa Amsterdamissa ja oli siellä mukana voittamassa kultaa kahdeksikossa.
Kansainvälinen Mirjam Helin -laulukilpailu

Kansainvälinen Mirjam Helin -laulukilpailu on Suomen Kulttuurirahaston järjestämä laulukilpailu. Se on alallaan yksi maailman merkittävimmistä. Ensimmäisen kilpailu oli vuonna 1984, ja sen jälkeen se on järjestetty viiden vuoden välein. Vuodesta 2024 alkaen kilpailu järjestetään kolmen vuoden välein. Kilpailun perusti laulupedagogi, laulaja Mirjam Helin lahjoittamalla varat Mirjam ja Hans Helinin rahaston perustamiseksi Suomen Kulttuurirahaston yhteyteen.
Kilpailun voittajiin kuuluvat muun muassa basso René Pape ja mezzosopraano Elīna Garanča. Kilpailu on ollut vuodesta 1987 Kansainvälisten musiikkikilpailujen maailmanliiton (Fédération Mondiale des Concours Internationaux de Musique, Genève) jäsen.
Mirjam Helin -laulukilpailu on tarkoitettu nuorille laulajille, joilla jo on esiintymiskypsyyttä. Kilpailu jakautuu kahteen sarjaan, naislaulajien ja mieslaulajien. Vuonna 2024 palkintoa uudistettiin siten, että kaikki kilpailevat samassa sarjassa.
Kilpailun ohjelmistovaatimukset ovat laajat (oratorio, lied, ooppera), joskin kilpailuohjelma tarjoaa laajan valinnanvapauden, sillä siihen ei vaadita tiettyjä lauluja tai säveltäjien teoksia. Semifinaalissa on kuitenkin esitettävä suomalaisen säveltäjän teos.
Kilpailun voittajat > 1984

| --- | --- |
 Naiset Ning Liang, Kiina  Dilbèr, Kiina  Tanja Kauppinen, Suomi  Satu Sippola-Nurminen, Suomi :  Miehet Vladimir Tšernov, Neuvostoliitto  Olaf Bär, DDR  Fu Hai-Jing, Kiina  Peter Mikulás, Tšekkoslovakia
Kilpailun voittajat > 1989

| --- | --- |
 Naiset Andrea Rost, Unkari  Charlotte Hellekant, Ruotsi  Pilar Torreblanca, Espanja  Tatiana Chivarova, Bulgaria :  Miehet René Pape, DDR  Salvatore Champagne, Yhdysvallat  Mizuguchi Satoshi, Japani  Johannes Mannov, Tanska
Kilpailun voittajat > 1994

| --- | --- |
 Naiset Kirsi Tiihonen, Suomi  Lilli Paasikivi, Suomi  Bodil Arnesen, Norja  Ursula Kryger, Puola :  Miehet Chen-Ye Yuan, Kiina  Karl-Magnus Fredriksson, Ruotsi  Andrei Grigoriev, Venäjä  Andriy Shkurhan, Puola
Kilpailun voittajat > 1999

| --- | --- |
 Naiset   Elina Garanca, Latvia  Olga Pasitsnyk, Ukraina  Janice Creswell, Yhdysvallat  Maria Fontosh, Venäjä  Byung-Soon Lee, Etelä-Korea :  Miehet Marcin Bronikowski, Puola  Vladimir Baikov, Venäjä  Gabriel Suovanen, Ruotsi
Kilpailun voittajat > 2004

| --- | --- |
 Naiset Eglise Gutierrez, Kuuba  Jekaterina Gubanova, Venäjä  Karen Wierzba, Kanada  Olga Sursina, Venäjä :  Miehet Woo-Kyung Kim, Korea  Bukar Bilgili, Turkki  Timothy Mix, Yhdysvallat  Dmitri Voropajev, Venäjä
Kilpailun voittajat > 2009

| --- | --- |
 Naiset Julija Ležneva, Venäjä  Nadine Sierra, Yhdysvallat  Keunghea Kang, Korea  Kishani Jayasinghe, Sri Lanka :  Miehet Kihwan Sim, Korea  Timothy Mix, Turkki  David DQ Lee, Kanada  Azmat Zheltyrguzov, Kazakstan
Kilpailun voittajat > 2014

| --- | --- |
 Naiset Kateryna Kasper, Ukraina  Ekaterina Morozova, Venäjä  Sunyoung Seo, Korea  Elena Guseva, Venäjä :  Miehet Beomjin Kim, Korea  Matija Meić, Kroatia  Leon Kosavic, Kroatia  Dmytro Kalmuchyn, Ukraina
Kilpailun voittajat > 2019

| --- | --- |
 Naiset Johanna Wallroth, Ruotsi  Olga Cheremnykh, Venäjä  Teaa An, Etelä-Korea  Palesa Malieloa, Etelä-Afrikka :  Miehet Stefan Astakhov, Saksa  Rodrigo Sosa Dal Pozzo, Italia/Venezuela  Bryan Murray, Yhdysvallat  Jussi Juola, Suomi 
Lähde
Kilpailun voittajat > 2024

Lähde
Aiheesta muualla

Mirjam Helin -laulukilpailun verkkosivut
Marthine Østenstad

Marthine Østenstad (s. 18. maaliskuuta 2001) on norjalainen jalkapalloilija. Hän on pelipaikaltaan puolustaja. Hän pelasi useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen kerran joulukuussa 2023 Portugalia vastaan.
Østenstad on edustanut kotimaansa pääsarjassa Vikingiä, Kleppiä ja kaudesta 2021 alkaen Sandvikenia, joka kaudeksi 2022 muutti nimekseen SK Brann.
Kotipuutarha

Kotipuutarha on suomalainen puutarha-alan aikakauslehti. Lehteä julkaisee Puutarhaliitto ja se ilmestyy 10 kertaa vuodessa. Päätoimittajana on toukokuusta 2021 lähtien ollut Minna Siltala.
Historia

Kotipuutarha ilmestyi ensimmäisen kerran vuonna 1941. Alussa lehti neuvoi hyötykasvien viljelyä, säilöntää ja käyttöä. Yleisilme oli aluksi vaatimaton, mutta lehdessä julkaistiin myös mustavalkoisia kuvia. Sotavuosien jälkeen ja 1950-luvulla lehdessä alkoi olla useammin juttuja sisätilojen koristekasveista ja pihojen suunnittelusta, mutta pääpaino oli edelleen hyötypuutarhassa. Yhteiskunnan modernisoitumisen myötä 1960-luvulta lähtien lehden aihepiireissä huvipuutarhan osuus on noussut hyötypuutarhan rinnalle.
Aiheesta muualla

Kotipuutarhan verkkosivut
Kepitysrangaistus Singaporessa

Kepittäminen on Singaporessa yleisesti käytössä oleva ruumiinrangaistus. Kepittämistä voidaan käsitellä useissa konteksteissa, esimerkiksi lainkäytöllisestä, koulun ja tai kodin näkökulmasta.
Lailliset perusteet

Tunnetuin kepitysrangaistuksen muoto on lainkäytöllinen. Alle 50-vuotiaat miehet voivat saada useista eri rikoksista rangaistukseksi kepityksen. Kepitysrangaistus voidaan tuomita 30 eri rikoksesta, mukaan lukien vandalismi, huumeiden salakuljetus ja ryöstö. Kepitys on pakollinen rangaistusmuoto joidenkin rikosten osalta kuten raiskauksesta, huumekaupasta, laittomasta rahanlainauksesta ja maassaolorikoksista.
Kepitystä ei sovelleta yli 50-vuotiaisiin miehiin, naisiin tai henkilöihin, jotka on tuomittu kuolemaan. Iskuja voidaan määrätä kerrallaan vain 24.
Kepitys on käytössä myös kouluissa, jossa ainoastaan miespuolisia oppilaita voidaan määrätä kepitettäväksi. Iskuja annetaan kerralla 1–3 normaalia hieman kevyemmällä kepillä ja ne kohdistuvat joko käsille tai pakaroille, mutta housuja ei tarvitse laskea. Vanhemmat voivat käyttää kepitystä rangaistuksena lapsille. Tämä ei kuitenkaan saa aiheuttaa lapselle liiallista fyysistä tai psykologista tuskaa. Se, missä raja kulkee, arvioidaan tapauskohtaisesti. Vanhemmat eivät myöskään voi tehdä valituksia koulun langettamista kepitysrangaistuksista.
Singaporen asevoimissa ja vankiloissa kepitystä voidaan käyttää rangaistuksena erilaisista rikkeistä. Henkilöt, joiden ei katsota sopivan kepitykseen, voivat saada 12 kuukautta pidemmän vankeustuomion, jolla kompensoidaan kepittämisen puute.
Prosessi

Kepityksessä käytetään 1,2 metrin mittaista 13 millimetriä paksua rottinkikeppiä. Kepitysrangaistuksen antava henkilö on koulutettu lyömään mahdollisimman kivuliaasti. Iho menee rikki yleensä kolmannella iskulla. Kepitystä valvoo terveydenhoitaja.
Kepitettävä henkilö asetetaan alasti kehikkoon siten, että vartalo on taivutettu noin 90 asteen kulmaan paljastaen pakarat. Tämän jälkeen asennetaan selkärankaa ja munuaisia suojaavat pehmusteet. Keppiä liotetaan yön yli vedessä, jottei siitä irtoa tikkuja.
Itse fyysisen kivun lisäksi kepityksen on katsottu olevan myös psykologinen rangaistus, sillä tuomituille ei yleensä kerrota etukäteen, milloin kepitysrangaistus pannaan käytäntöön. Tämä aiheuttaa mm. unettomuutta ja paniikkikohtauksia. Lisäksi kepitettävät esitellään julkisesti, mikä tuo rangaistukseen häpeän elementin.
Tilastoja

Vuonna 1993 kepitysrangaistuksen sai 3 244 rikollista. Vuoteen 2007 mennessä luku oli kaksinkertaistunut ja yhteensä 6 404 sai tuomioksi kepityksen. Noin 95 % rangaistuksista pantiin täytäntöön.
Vuonna 2012 Singaporessa määrättiin kepitys yli 2500 rikolliselle, joista noin puolet ei ollut Singaporen kansalaisia.
Marvin Martin

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Marvin Martin
Syntymäaika: 10. tammikuuta 1988 (ikä 36)
Syntymäpaikka: Pariisi, Ranska
Pelipaikka: Keskikenttäpelaaja
Pituus: 171
Paino: 68
Seura
Seura: Lille OSC
Pelinumero: 14
Junioriseurat
1994–1996: Paris CA
1996–2002: Montrouge CF
2002–2008: FC Sochaux
Seurat
| Vuodet | Seura | O | (M) |
| 2008–2012 | FC Sochaux | 147 | (11) |
| 2012– | Lille OSC |  |  |
Maajoukkue
| 2008–2011 | Ranska, alle 21-vuotiaat | 10 | (1) |
| 2011– | Ranska | 1 | (2) |
 Seurajoukkueuran tilastot kattavat vain kansalliset sarjat, päivitetty 7. kesäkuuta 2011.  Maajoukkueuran tilastot päivitetty 7. kesäkuuta 2011.
Marvin Martin (s. 10. tammikuuta 1988 Pariisi) on ranskalainen jalkapalloilija, joka edustaa Ligue 1:ssa pelaavaa Lilleä.
Martin liittyi Sochaux'n riveihin 14-vuotiaana kesällä 2002. Edustusjoukkueeseen hän pääsi kaudella 2008–2009 ja pelasi heti 27 ottelussa. Kaudella 2010–2011 Martin nousi seuran johtavaksi pelintekijäksi, kun Stéphane Dalmat siirtyi toisaalle. Martin syötti kauden aikana 17 maalia, mikä oli eniten koko liigassa.
Kesäkuussa 2012 Martin allekirjoitti viisivuotisen sopimuksen Lillen kanssa.
Martin pelasi ensimmäisen aikuisten maaottelunsa Ranskan maajoukkueessa 6. kesäkuuta 2011, jolloin hän teki kaksi maalia Ukrainaa vastaan. Lisäksi hän on pelannut 10 ottelua alle 21-vuotiaiden maajoukkueessa.
Kitulansalo

Kitulansalo on Saimaan niemi, saari tai saarenosa, riippuen käytettävästä määritelmästä, Puumalassa Etelä-Savossa . Se sijaitsee varsinaisen Saimaan ja Pihlajaveden välissä niin, että kaikki pohjoisen Saimaan vedet virtaavat sen ohitse Puumalansalmessa seuraten Kitulansalon pohjoisrantaa.
Luontoarvoja

Kitulansalon luoteispäässä Kitulanniemi on harjualuetta, jossa on ensiluokkainen pohjavesialue. Se jatkuu harjujakson suuntaan eli etelään päin Kataasaareen ja Kotkatsaareen. Niemessä sijaitsee vedenottamo.
Historiaa

Vuonna 1541 oli Kitulanniemi vielä saari, jonka nimi kirjoitettiin muodossa ”Kitulan salo”. Saaren nimi on muunnelma sukunimestä ”Kitunen”, joita asui seudulla viisi perhekuntaa. Kitulanniemeä kutsutaan nykyään myös Kotiniemeksi . Naisenveden nimi oli vuosien 1643–1646 verollepanokirjassa ”Naisteun Wesi” tai ”Kitulan Jerfwi”. Verokirjoissa kutsuttiin Kitulansaloa nimellä ”Kitulansalo Öö” ja siellä sijaitsi talot, jotka nimettiin isäntiensä mukaan: ”Lars Kockainen” (4 manttaalia), ”Lars Saikoinen” (6 manttaalia), ”Pååll Kituinen” (7 manttaalia), ”Michel Safwolain” (4½ manttaalia) ja ”Lars Luhta” (3 manttaalia).
Kitulansalon Vuosalmi on myöhemmin katkaistu pengertiellä. Tien viereen jäi muistoksi kivisilta, jonka pienestä aukosta pääsi vesi virtaamaan läpi. Tämän on täytynyt tapahtua viimeistään silloin, kun kantatien 62 edeltäjä rakennettiin 1960-luvun alussa, ellei sitten vuosikymmeniä aikaisemminkin.
Aiheesta muualla

Halme, Pekka & Niemenperä, Tiitus & Korjus, Tuomo: Miljöötyypitys – Kitulanniemi (PDF), Puumala raportti
Sipari, Jouko: Kitulanniemi–Kotkatsaari – luontoselvitys (PDF), Puulmala, 2006
Kirnu (vuoristorata)

Kirnu
Lähikuva
Kirnu on vuoristorata, joka sijaitsee Linnanmäen huvipuistossa Helsingissä. Se otettiin käyttöön 2007 kauden avajaisissa 27. huhtikuuta.
Radan on valmistanut sveitsiläinen huvipuistolaitevalmistaja Intamin AG. Kirnu on Suomen ensimmäinen ns. 4th Dimension -rata eli rata, jossa istuimet on sijoitettu radan viereen eikä sen päälle tai alle, kuten tavallisesti. Istuimet pyörivät vapaasti ympäri ajon aikana. Radan pituus on 142 metriä ja korkeus 25,4 metriä. Vaunut saavuttavat radalla 60 km/h huippunopeuden. Vaunuja kulkee radalla yhteensä kolme, ja jokaiseen mahtuu kahdeksan matkustajaa. Matkustajan vähimmäispituus laitteeseen on 140 cm ja teoreettinen enimmäispituus 195 cm turvakaarten mitoitusten vuoksi. Kirnun käyttökapasiteetti on n. 640 henkilöä tunnissa, ja yksi kierros kestää 42 sekuntia. Laite maksoi noin kolme miljoonaa euroa.
Onnettomuuksia

Kirnu asetettiin käyttökieltoon 16. toukokuuta 2007 sattuneen tapaturman johdosta, jossa kyydissä ollut mies loukkasi jalkansa. Käyttötauon aikana laitetta testattiin ja myös laitteen jarrut uusittiin.
Heinäkuussa 2014 laite oli suljettuna pari viikkoa, koska Espanjan Benidormissa sijaitsevassa vastaavassa laitteessa tapahtui kuolemaan johtanut onnettomuus. Onnettomuus johtui todennäköisesti Espanjan huvipuiston tekemistä muutoksista laitteen turvapuomijärjestelmiin, jotka oli tehty ilman laitevalmistajan hyväksyntää. Kirnuun päätettiin vaihtaa uudet istuimet tämän takia.
Aiheesta muualla

Kuvia tai muita tiedostoja aiheesta Kirnu (vuoristorata) Wikimedia Commonsissa
Malayer

| Malayer (ملاير, Malāyer) |
| --- | --- |
 Panoramanäkymä Malayeriin.
 Malayer
 Koordinaatit: 34.2949°N, 48.8211°E 
Valtio:  Iran
Provinssi:  Hamadan
Väkiluku (2011)  ():  159 848
Aikavyöhyke:  UTC+3:30
Suuntanumero(t):  +98 851
 
 malayer.ir 
Infobox OKVirheellinen NIMI-arvo: 
Malayer, (pers. ‏ملاير‎, Malāyer) on kaupunki Iranin Hamadanin provinssissa, linnuntietä noin 63 kilometriä provinssikeskus Hamadanista eteläkaakkoon ja noin 284 kilometriä pääkaupunki Teheranista länsilounaaseen.
Kaupungin väkiluku on kasvanut seuraavasti: 21 105 (1956), 28 434 (1966), 47 117 (1976), 103 640 (1986), 130 458 (1991), 144 373 (1996), 156 289 (2006) ja 159 848 (2011).
Eräs kaupungin moskeijoista.
Pisan tornin jäljitelmä Malayerissa.